
RAPORT DE SPECIALITATE
Privind desemnarea reprezentanţilor Municipiului Timişoara în cadrul organelor statutare ale unor asociaţii 

Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre privind desemnarea reprezentanţilor Consiliului Local al Municipiului Timişoara în cadrul unor asociaţii,

Facem următoarele precizări:

Municipiul Timişoara este membru în asociaţiile: 
1. Asociaţia de Dezvoltare Intercomunitară „Polul de creştere Timişoara”a fost constituită în anul 2009, în scopul cooperării între unităţile administrativ-teritoriale membre - Municipiul Timişoara, Judeţul Timiş şi 14 comune, respectiv comunele Dumbrăviţa, Ghiroda, Moşniţa Nouă, Giroc, Şag, Sînmihaiu Român, Săcălaz, Dudeştii Noi, Remetea Mare, Bucovăţ, Giarmata, Becicherecu Mic, Orţişoara si Pişchia - pentru realizarea unor proiecte de dezvoltare de interes zonal ori regional sau al furnizării în comun a unor servicii publice. Obiectivul general al asociaţiei este creşterea calităţii vieţii şi crearea de noi locuri de muncă în Polul de Creştere Timişoara, prin reabilitarea infrastructurii urbane şi îmbunăţirea serviciilor urbane, inclusiv a serviciilor sociale, precum şi prin dezvoltarea structurilor de sprijinire a afacerilor şi a antreprenoriatului. Participarea Municipiului Timișoara a fost aprobată prin HCLMT nr. 5/27.01.2009.
Prin Hotărârea AGA a ADI PCT din data de 5.09.2019, s-a aprobat intrarea în ADI PCT și a următoarelor unități administrativ teritoriale: Biled, Ciacova, Fibiș, Pădureni, Recaș și Șandra, dintre care Recaș este în curs de retragere.
Una din principalele atribuții ale ADI PCT, conform art. 9 din Statutul Asociației, este ”elaborarea, implementarea și monitorizarea Planului Integrat de Dezvoltare al Polului de Creștere Timișoara”.
2. Asociaţia Automotivest a fost  constituită în anul 2007, în scopul creşterii competitivităţii pe piaţă a membrilor reţelei de tip „cluster” din Regiunea Vest pentru industria auto. Asociaţia şi-a propus ca obiectiv dezvoltarea şi creşterea competitivităţii sectorului automotive în Regiunea de Vest. În acest sens a oferit sprijin firmelor de profil din zonă şi a implementat proiecte de pregătire. Participarea a fost aprobată prin HCLMT nr. 319/31.07.2007
3. Asociaţia „Cluster Regional Tehnologia Informaţiei şi Comunicării Regiunea Vest” a fost înfiinţată în anul 2011. Obiectivul strategic al Asociaţiei este promovarea şi susţinerea întreprinderilor regionale din sector pentru a deveni actori pe piaţa globală, generatori de produse proprii, cu valoare adăugată, sub un brand regional puternic. Prin crearea acestui cluster, se deschid noi oportunităţi de finanţare în sprijinul firmelor din sectorul Tehnologiei Informaţiei şi a Comunicaţiilor şi, implicit, de dezvoltare economică a Regiunii de Vest. Participarea a fost aprobată prin HCLMT nr. 207/31.05.2011.
4. Municipiul Timișoara a aderat la Asociația Grupul de Acțiune Locală Freidorf în anul 2017. Conform Hotărârii Consiliului Local nr. 457/21.11.2017, reprezentantul instituției în structurile de conducere ale GAL Freidorf este primarul Municipiului Timișoara.
Conform Actului Constitutiv şi Statutului Asociaţiei „Grupul de Acţiune Locală Freidorf”, Asociaţia este o persoană juridică de drept privat cu scop nepatrimonial, independentă, organizată potrivit OG nr. 26/2000 privind asociaţiile şi fundaţiile. Asociaţia constituie o abordare de tip bottom-up din care fac parte reprezentanţi ai intereselor socio-economice din Zona Urbană Marginalizată Freidorf, care cuprinde următoarele cartiere: Freidorf, Iosefin, Steaua şi Fratelia. 

În conformitate cu art.131 din Ordonanța de Urgență nr. 57/2019 privind Codul administrativ, cu modificările şi completările ulterioare, Consiliul Local al Municipiului Timişoara desemnează prin hotărâre de consiliu persoanele împuternicite să reprezinte interesele Municipiului Timişoara în cadrul acestor asociaţii.
Deoarece, în urma alegerilor locale din 27 septembrie 2020, atât primarul municipiului, cât şi o parte din consilierii locali, nu mai îndeplinesc în prezent aceste funcţii, este necesar să se ia act de încetarea mandatelor de reprezentare ale acestora şi desemnarea de noi reprezentanţi ai Municipiului Timişoara în cadrul organelor statutare ale Asociaţiilor, mai sus menţionate, în condiţiile legii, cu respectarea regimului incompatibilităţilor aplicabil şi a configuraţiei politice de la ultimele alegeri locale.

 În concluzie,  

PROPUNEM:
- Să se ia act de încetarea  mandatului de reprezentare a Municipiului Timișoara, acordat d-nului Nicolae Robu  de către Consiliul Local al Municipiului Timişoara, în cadrul asociaţiilor: 
1.	Asociaţia de Dezvoltare Intercomunitară "Polul de creştere Timişoara";
2.	Asociaţia ”Automotivest”;
3.	Asociaţia "Cluster Regional Tehnologia Informaţiei şi Comunicării Regiunea Vest";
4.	Asociația ”Grupul de Acțiune Locală Freidorf”
- Desemnarea Primarului Municipiului Timisoara, D-nul Dominic Fritz, ca reprezentant al Municipiului Timişoara în cadrul organelor statutare ale Asociaţiilor menţionate la Art. 1 pct.1 și pct. 4, respectiv ale Asociaţiei de Dezvoltare Intercomunitară "Polul de creştere Timişoara” și ale Asociației ”Grupul de Acțiune Locală Freidorf”, și, totodată, se împuternicește să semneze documentele privitoare la participarea Municipiului Timişoara în cadrul acestora;
- Desemnarea Viceprimarului Municipiului Timisoara, D-nul Ruben Lațcău, ca reprezentant al Municipiului Timişoara în cadrul organelor statutare ale Asociaţiilor menţionate la Art. 1 pct. 2 și pct. 3, respectiv  ale Asociaţiei ”Automotivest” și ale Asociaţiei "Cluster Regional Tehnologia Informaţiei şi Comunicării Regiunea Vest", și, totodată, se împuternicește să semneze documentele privitoare la participarea Municipiului Timişoara în cadrul acestora.
- Să se ia act de încetarea mandatelor de reprezentare a Consiliului Local al Municipiului Timişoara, ale celor cincisprezece consilieri locali din mandatul 2016-2020, în Adunarea Generală a Asociaţiei de Dezvoltare Intercomunitară "Polul de creştere Timişoara";
- Desemnarea a cincisprezece consilieri locali, respectându-se regimul incompatibilităţilor aplicabil și configuraţia politică de la ultimele alegeri locale, care să reprezinte Consiliul Local al Municipiului Timişoara în cadrul Adunării Generale a Asociaţiei de Dezvoltare Intercomunitară "Polul de creştere Timişoara", după cum urmează:

Având în vedere prevederile legale expuse în prezentul raport, apreciem că Proiectul de hotărâre privind desemnarea reprezentanţilor Municipiului Timişoara în cadrul organelor statutare ale unor asociaţii îndeplinește condițiile pentru a fi supus dezbaterii și aprobării plenului consiliului local. 

